Laksamana Armada

Laksamana Armada ialah pangkat pegawai berbendera tertinggi dalam tentera laut di banyak negara, biasanya setaraf dengan Fil Marsyal, Marsyal Tentera Udara dan bersamaan dengan pangkat lima bintang lain walaupun kadang kala menjadi pangkat kehormat atau simbolik. Ia selalunya diberikan ketika waktu perang atau sebagai penghargaan atas kerjaya yang sangat cemerlang. Jika pada waktu aman ia biasanya tiada peranan operasi aktif, lebih kepada simbolik. Dalam negara beraja, kadang kala diberikan kepada ahli kanan kerabat diraja (contoh: Raja Charles III dan Putera Philip dari United Kingdom). Pangkat Laksamana Armada lazimnya lebih senior daripada pangkat Laksamana.

Ia juga merupakan istilah umum bagi laksamana kanan yang mengetuai sekumpulan besar kapal, yang terdiri daripada sebuah armada, atau dalam beberapa kes, sekumpulan armada. Jika ia merupakan satu pangkat rasmi, namanya boleh berbeza-beza mengikut negara. Selain "Fleet Admiral" dan "Admiral of the Fleet", nama-nama pangkat lain termasuk "Admiral of the Navy" dan "Grand Admiral".

Tentera Laut Diraja Malaysia
Laksamana Armada ialah pangkat tertinggi dalam perkhidmatan Tentera Laut Diraja Malaysia. Buat masa ini ia hanya dipegang oleh Yang Di-Pertuan Agong atau Sultan yang pernah menjadi Yang Di-Pertuan Agong. Ia setara dengan pangkat Fil Marsyal TDM ataupun Marsyal TUDM dan bertaraf lima bintang. 

Lencana pangkat

Lencana Laksamana Armada TLDM mengandungi mahkota, lima bintang berbucu lima dan dua tangkai bunga padi (kalungan bunga padi) berserta sauh. Ia disusun di atas epolet dengan dua tangkai padi berserta sauh diletakkan hampir dengan bahu manakala mahkota berada hampir dengan leher dan lima bintang berbucu lima dalam formasi segilima pula diletakkan di tengah-tengah epolet. Pada pakaian musim sejuk, di pergelangan tangan pula dipakai satu baris lebar dan diikuti empat baris sederhana di atasnya.

 Pangkat setaraf dari negara lain 

Artikel-artikel berikut mengandungi maklumat khusus mengenai pangkat ini seperti yang digunakan di negara masing-masing:

 Laksamana Armada (Australia)
Admiral flote (Croatia)
Admiral Flota Sovetskogo Soyuza (Kesatuan Soviet) 
 Laksamana Armada (Rusia) bertaraf 4 bintang
 Laksamana Armada (Soviet) bertaraf 4 bintang
Grossadmiral (Empayar Jerman)
Flottenadmiral (Jerman Timur) bertaraf 4 bintang
 Laksamana Besar (Indonesia)
Grande ammiraglio (Itali)
 Laksamana Armada (Sri Lanka)
Gran Almirante del Perú (Peru)
Capitán General de la Armada (Sepanyol)
Chom phon ruea (Thailand)
Büyük amiral (Turki)
Admiral flote (Republik Persekutuan Sosialis Yugoslavia)
 Laksamana Armada (United Kingdom)
 Laksamana Armada (Amerika Syarikat)
 Admiral of the Navy (Amerika Syarikat) (1903–1917)

Terdapat kekaburan dalam menterjemah istilah Perancis amiral ke dalam Bahasa Inggeris (sama ada sebagai admiral of the fleet atau admiral). Gelaran Perancis amiral de la flotte, yang lebih tinggi daripada laksamana penuh, dicipta pada tahun 1939 untuk François Darlan, satu-satunya individu dalam sejarah Perancis yang pernah memegang gelaran tersebut. Amiral de la flotte menjadi pangkat rasmi pada tahun 1942, ketika Darlan menjadi panglima tertinggi angkatan tentera Rejim Vichy. Pangkat Amiral de la flotte masih disebut dalam undang-undang Perancis pada tahun 1957.

Kod NATO
Walaupun pangkat Fleet Admiral/Admiral of the Fleet digunakan di beberapa negara anggota NATO, kedudukannya berbeza-beza bergantung kepada negara.
 Kod NATO  Negara English equivalent UK AS OF-10 Croatia, Portugal Admiral of the Fleet Fleet admiral OF-8 Poland Vice Admiral Vice Admiral

Galeri

 Lihat juga 
 Senarai laksamana armada dan laksamana besar
 Admiralisimo

 Rujukan 

 Francis E. McMurtrie and Raymond V.B. Blackman (editors), Jane's Fighting Ships 1949-50. New York: The McGraw-Hill Book Company, Inc., 1949.

Category:Pangkat tentera
Category:Ketenteraan
Category:Tentera Amerika Syarikat
Category:Tentera British
Category:Pegawai 5 bintang